khistorydata/jeongjo-sjw-relations huggingface dataset:
정조 14년 · 목
奎章閣提學鄭民始檢校直閣徐鼎修鄭東浚鄭大容李晩秀尹行任各雙紋綃一疋閣屬官閣監兪得祐司卷張世紀領籤李興潤檢書官成海應監書金道佺張允協宋文星李興民趙福文尹得寧各苧布一疋書吏劉匡鎭等十人書寫鄭暻信等二人閣童一人大廳直一名使令四名各木一疋引陪一名房直四名水工一名軍士三名近仗軍士一名各米三斗內局藥色書員李泰星等二人掌務書員韓億年等二人軍士三名諸員五名各木一疋布一疋入番書員金濟良等三人使喚書員高守謹等二人各木一疋硏末使令林得貴等二名各木一疋布一疋水工七名大廳直一名童便軍二名軍士三名近仗軍士二名各米一斗產室廳待令下人一名木一疋洗胎時汲水軍六名各木二疋布一疋又六名各木一疋布一疋使喚下人九名各木一疋布一疋又七名各木一疋童便軍二名各木一疋承政院書吏廉得範等六人內醫院直宿書吏朴弘修各木一疋布一疋正書朝報書吏李陽馝使令十五名各木一疋內醫院直宿使令四名各木一疋布一疋引陪二名各米二斗水工一名軍士三名典涓司軍士一名待令地衣契軍士一名各米一斗壯勇營知殼官金昌謙賞加王道源朴道默旗牌官劉繼潤申德就黃壽海邊將除授掖庭署待令別監白宗赫等二人中禁張禁孫等二人別監安福興等十一人飯監林興寬等二人庫城上朴純儉茶色崔潤景等二人各木一疋產室廳待令武藝廳內把守李得春等七名各木三疋外把守朴道榮等四名各木二疋布二疋門武藝廳趙龍得等十二名各木二疋布一疋待令武藝廳鄭德禧等三十五名各木二疋門武藝廳金哲大等九十一名各木一疋布一疋別司饔金德福各色掌金聖輝等二名水賜悶別監孫萬榮把門武藝廳三十名各木一疋卑將十五人差備所屬十人各木二疋王大妃殿飯監李再赫別監高文福等九人水賜間別監李宗斗各木一疋庫城上金大得茶色吳文成別司饔張尙殷燈燭色金光聲照羅赤一名各米二斗惠慶宮別監李東馝等八人各米三斗木二疋飯監文復基庫城上朴昌得茶色金聲大燈燭色文道祥水賜間別監朴仁采各米三斗木二疋照羅赤一名米二斗中宮殿飯監韓廷喆別監申有福等五人木一疋庫城上李裁郁茶色韓德弼別司饔金守海燈燭色李昌福照羅赤八名各未二斗璿源殿別監崔得梓等二人各木一疋照羅赤一名各米二斗昌慶宮入直弓人羅允禧矢人金宗大等三人各木一疋軍士二名各扇子一柄廂庫弓房庫直內班院內侍府下人東山直各處照羅赤等十四名各處軍士等十名米二石別軍職廳別軍職田文顯李潤彬李儒敬韓光濟李潤謙吳毅常徐英輔王漢禎任聖說李堯憲李光益朴思弼各濟州馬一疋書員一人木一疋使令一名米二斗軍士一名米一斗弘文館書吏鄭祥民等三人各木一疋使令二名各米二斗軍士一名水工一名各米一斗香室忠義鄭潝應射守僕金昌得木一疋庫直一名米二斗軍士一名米一斗藝文館書吏申弘奎木一疋廳直二人使令二名各米二斗軍士一名米一斗産室廳直宿書吏石世珙木布各一疋使令一名布一疋軍士一名求二斗侍講院藏書閣書吏朴泰柱末三斗軍士一名米二斗都總府都總菅鶴林君焴副總菅權▣各濟馬一匹書吏盧聖得等二人各木一疋庫直一名米二斗使令三名各布一疋軍士五名米五斗兵曹佐郞鄭觀輝應射書吏孫昌福等九人各木一疋昌慶宮結束色書吏金之聲木二疋大廳直一名木一疋使令三名近仗軍士十二名木一疋昌慶宮近仗軍士三名各木布一疋房直二名軍士一名水工二名各布一疋弘化門軍士三名宣仁門軍士九名通化門軍士七名各米一斗尙瑞院直長洪養默守令除講書員韓載秀木一疋使令一名布一疋典設司別檢高景基守令除講書員金受集木一疋軍士一名布一疋尙衣院僉正金履珪官至收使除講無可論書吏琴德弘木一疋庫直一名使令一名軍士三名各米三斗司饔院直長尹瑩守令除講諸員高得中等二人木一疋庫直一名使令一名各米三斗宣傳官廳宣傳官李身敬李仁達李尙德柳漢源應射內吹九名御營廳兼內吹一名各米三斗軍士二名各米一斗禁軍廳番將韓命祥禁軍金振聲等五十七人竝減番三次書員金鎭喆布一疋旗手一名米二斗軍士三名各米一斗衛將所東所衛將曺信部將李長炫北所衛將李顯昌部將鄭治臣各筒筒一部西所衛將曺命臣部將李源亨南所衛將沈鍾祐部將金宗珣忠壯將尹聖佐閔修顯忠翊將趙榮豐成東一金光洙忠壯衛李尙麟等三人忠翊衛李得賢等四人應射東所書員二名使令一名軍士五名傳漏軍士十三名北所書員一名廳直一名軍士三名傳漏軍士二名米三石都給西所房直一名米一斗南所書員金振聲米二斗廳直一名米一斗漏局書員朴大喜等二人各木一疋時童一名木一疋軍士三名各米二斗局出身廳別將柳心源應射書員朴枝尙木一疋使令一名米二斗房直一名布一疋軍士一名米一斗司僕寺書吏朴載儉木布各一疋金命赫木一疋牽馬陪二名輦直二名養馬二名各木一疋理馬二人各布一疋巨達二十名各米三斗訓鍊都監弘化門入直軍七名限周年除番十三名陞付兼司僕集賢門入直軍五名限周年減番金虎門入直軍三十六名三次減番大報壇守直官鄭喜元守僕等二名明禮門入直漢旅三人五次減番扈衛內廳別將李吉培應射使令一名留直一名軍士一名各米二斗禁衛營銅龍門入直哨官李弼邦筒箇一部御軍四十一名上番限三次除減下番後自各其邑米二斗題給增廣除初試敎師一名米二斗守門將廳曜金門守門將辛有璨景秋門守門將朴東秀金虎門守門將李得遠敦化門守門將李榮夏柳成達丹鳳門守門將崔一元筒箇一部兒房直二名米一斗武兼廳武兼沈應鎭崔錫元尹範會金光屹韓師貞具興遠應射房直一名軍士一名各米一斗兩司奇別書吏鄭文彬木二疋以報喜於朝紙之功也
정조 14년 · 목
藥院啓言綏嬪鮮娩後第七日捲草祭已設行産室廳撤罷矣臣等與諸醫依例罷直宿退出而差備待令醫官則請姑爲仍留敎曰依此爲之差備待令醫官不必如例仍留只以周命新李敬培姑爲待令一兩日後退去
정조 14년 · 강
命今番慶科以增廣擧行
정조 14년 · 강
命胎封時務省民邑之弊
정조 14년 · 목
敎曰藏胎吉日從近推擇凡係貽弊民邑之事令該監一提調詳考前例務加節省此亦祈永之意仍以此意待處所稟定後令廟堂行會嚴飭胎封該道
정조 14년 · 강
命昌慶宮昌德宮入直將士求月試會
정조 14년 · 목
敎曰今番昌慶宮入直武士將官軍兵及昌德宮入直武臣將官軍兵當於來月試射令兵曹預捧擧業以待昌慶宮入直武士柳葉箭及小布各一巡軍兵技藝二技昌德宮入直武士柳葉箭一巡軍兵技藝一次以此分付
정조 14년 · 강
命老職人付樞銜當日內口傳擧行
정조 14년 · 목
敎曰老人之事何待?出今日政老職陞資而未經實職人政官待開門牌招開政同樞僉樞加設擬入待肅拜減下若在外難以自力上來則令該道卽報兵曹草記減下此後京外老職之追後下批者朝官則皆依此例加設擬入而減下亦依此例士庶則竝單付樞銜事分付該曹不必待政擧行加設與單付隨其下批皆以口傳當日內卽爲之意一體分付該曹
정조 14년 · 강
有政吏曹判書吳載純兵曹判書李▣進
정조 14년 · 목
敎曰判尹許遞秋判老病亦爲許遞今日政以新資人擬入○以洪檍爲判尹洪良浩爲刑曹判書鄭東浚爲兵曹參判李祖承爲刑曹參判李鼎運爲右尹權導爲判義禁導新資也朴準源爲戶曹參議兪?鎬單付判府事○百官加下批○敎曰西淸君煋安恩君▣光恩副尉金萁性百官加親授又敎曰中官李國宜鄭國允百官加親授
정조 14년 · 강
京外朝官年七十以上士庶年八十以上各加一資凡二萬五千八百十人百歲以上八十九人九十歲以上二千三百七十五人八十歲以上二萬二千八百九十人七十歲以上四百五十六人
정조 14년 · 강
以柳戇趙衍德柳文養姜垣爲承旨前望也
정조 14년 · 강
領敦寧洪樂性箚辭錫馬之典賜批
정조 14년 · 목
批以景貺潛周宗社神人有托卿於是時適叨藥院之任與有幸矣循例賞典安庸辭爲卿須安心領受仍命遣史官傳諭
정조 14년 · 강
遞藥院提調吳載純以洪檍代之
정조 14년 · 목
敎曰藥房提調許遞以副提調陞差副提調代望筒書入
정조 14년 · 강
備局以稅總諸條分數除減回啓
정조 14년 · 목
備局啓言今下綸音中結稅漁稅鹽稅船稅場稅寺稅等應列於稅總者分數減除事命下矣結稅則以今庚戌結錢限十分一漁鹽船稅限五分一除減各道邑場稅令各該邑限一朔蠲減寺稅各道監兵水營及各邑所管寺刹稅役之多少有無無以詳知令各該道自監營至列邑而計一年所捧限十分一蠲減後使之成册修報至於西北兩道則旣無結錢實惠無以下究各該邑民結所納中依結錢例亦限十分一除減之意請分付允之敎曰綸音中寺稅云云指義僧番錢之謂也草記中以寺役爲說尤好此則異於經費之給貸特減什二京畿貢蟹除防納邑外一竝蕩滌
정조 14년 · 강
咸鏡前監司李秉模以穩源興三邑五月終巡分賑形止馳啓
정조 14년 · 목
穩城府飢口三百三十二折米八石十一斗一升○巡間救急折米四石六斗四升醬一石一斗六升藿一同十六注之零慶源府飢口三百十四折米七石九升○巡間救急折米十二石十四斗五升零鹽一石十斗九升零醬六斗二升零藿三同七注之慶興府飢口九百九十七折米二十五石十三斗二升○救急鹽二石六斗醬一石六斗以上飢口一千六百四十三折米四十一石十斗二升救焉折米十七石五斗九升零鹽四石一斗九升零醬二石十三斗八升零藿四同二十三注之四立
정조 14년 · 강
命元子宮藏胎吉地待相地官看審擬望以入
정조 14년 · 목
觀象監啓言元子宮藏胎吉日從近推擇事有命矣取考胎峰謄錄則其中坐向吉利地只是洪川北方面紋巖山下辛坐之原報恩縣內俗離山下乙坐之原陰城縣五里外防築洞未坐之原三處而入錄年久難保無頉請依例發送本監相地官更加看審後備望以入待稟下涓吉允之
정조 14년 · 강
命諸道道臣今番施惠先擧行後狀聞
정조 14년 · 목
京畿監司金思穆以蠲惠諸條奉行後形止馳啓敎曰今番施惠豈循常例擧行後數爻狀聞事回諭諸道一體分付
정조 14년 · 강
長淵縣監李弘遠等施賞有差
정조 14년 · 목
賑恤廳啓言鳳山郡守王漢禎長淵縣監李弘遠自備各穀至於一千二三百石之多誠爲可嘉合施褒賞而瑞興前府使韓柏林自備穀數不過三百餘石論賞一款別無可論各邑願納民人等請竝令該府考例稟處敎曰長淵縣監李弘遠施以璽書表裏之典願納人谷山折衝洪夏範平山水軍金德連新溪鄕人廉時玉鳳山鄕人康就謙長淵閑良許斗贊等旣因特敎加資而本道賙飢卽丙申以後初有之擧其在勸善獎勞之道不可與諸道皆同竝令道伯起送後仍令兵曹巡將啓下渠欲還歸亦卽減下事分付以此意亦令政院下諭諸道
정조 14년 · 강
聖節陳賀使黃仁點等因北京禮部咨徑赴熱河馳啓
정조 14년 · 목
狀啓以爲臣等一行因備局關文留住義州府等待回咨之由已爲馳啓卽接盛京將軍因北京禮部咨飭行朝鮮國貢使公文則安南南掌緬甸等國萬壽貢使俱於七月初十日到熱河預備筵宴朝鮮國貢使妥速趕行徑赴熱河務於七月初十日以前趕到不必到京再行紆折竝飭鳳凰城遼陽城守尉卽於朝鮮國貢使徑由處出派妥員俟貢使到境須以部文催令趕行因將過境日期飛報云故臣等旣伏承備局知委則事當恭俟回咨之下來而禮部知委旣以七月初十日前徑赴熱河定限則到今日子距七月初十日未滿二十日雖明日越江兼程疾馳行期萬萬促急不無未及之慮故不得不明日渡江仍爲入栅而入栅後臣等舍轎乘車晝夜馳進必於七月初十日前得達熱河計料今此徑發雖綠事勢之萬萬渴急朝令之下有此擅便不勝惶恐留置任譯李光烈於義州府使之等待咨文下來星夜趕到於臣等所到處以爲齎傳之地今月二一日封啓十○咨鎭守盛京等處將軍衙門爲咨行事左禮司案呈於乾隆五十五年六月十八日准禮部咨開爲咨行事主客司案呈本年五月准朝鮮國王差來齎咨官張濂等咨請本部轉奏該國王謹擬萬壽聖節仍遣使恭進方物等因徑本部具奏奉旨准行在案今安南南掌緬甸等國恭祝萬壽貢使俱定於七月初十日到熱河預備筵宴相應飛咨盛京將軍轉飭朝鮮國貢使妥速趲行徑赴熱河務於七月初十日以前趕到不必到京後再行前往轉致紆折可也須至咨者等因前來相應飛咨朝鮮國王文到遵照部咨事宜貴國貢使官務於七月初十日以前徑行前赴熱河以備筵宴勿得稍遲外仍飭知該國貢使務須遵照部文星速趲行毋悞可也等情據此爲此合咨須至咨者○飭行鎭守盛京等處將軍衙門爲箚行事左禮司案呈准禮部咨開爲咨行事主客司案呈本年五月准朝鮮國王差來齎咨官張濂等咨請本部轉奏該國王謹擬萬壽聖節仍遣使恭進方物等因徑本部具奏事旨准行在案今安南南掌緬甸等國恭祝聖壽貢使俱定於七月初十日到熱河預備筵宴相應飛咨盛京將軍轉飭朝鮮國貢使妥速趲行徑赴熱河務於七月初十日以前趕到不必到京後再行前往轉致紆折可也等因前來相應飛咨朝鮮國王文到遵照部咨事宜飭諸國貢使官務于七月初十日以前徑赴熱河以備筵宴勿得稍遲外仍飭知該貢使務遵照部文星速趲行毋悞住箚飭鳳凰城遼陽城守尉査界協領等文到卽在於朝鮮國貢使徑由處所出派妥員俟該國貢使到境務須以部文看視催令趲行勿得任其遲筵仍將過境日期飛報査核此件部文本衙門於本年六月十八日接准隨於是日由馹飛咨該國王竝飭知各屬之處聲明咨報禮部及知照盛京禮部移付右兵司其咨朝鮮國王封筒一角箚飭鳳凰城公文一角及箚飭朝鮮國貢使公文一角咨送盛京兵部希卽交馹由日行五百里遞送其箚貢使公文務于途次遇見時投交可也爲此合箚須至箚者○敎曰卽見今月十八日所出咨文我國使行軫來旬徑詣熱河宴所事有此因特旨移咨今日內回咨令知製敎撰進待啓下卽爲安寶騎撥下送事分付
정조 14년 · 강
飭各該道徒流仍配之類名下以要語槪錄狀聞
정조 14년 · 목
敎曰禁府所管徒流案中權應稷該府不錄於配案以致遺漏云一體放送刑曹亦豈無此弊仍配之類令各該道各於名下以要語槪錄條列狀聞事令該府該堂行會○禁府以本府所管流配秩通津高玄鐵等放送之意分付各該道臣啓敎曰旣有先擧行後狀聞之命則豈可如是列書草記乎此草記勿施只以頒下別諭卽爲擧行後狀聞之意分付措辭爲之
정조 14년 · 강
遞承旨姜垣以權ꞇ代之前也望
정조 14년 · 목
敎曰禮曹參議聞有實恙同副承旨亦在應遞之科竝許遞承旨則前望單子入之待下批牌招察任前望以ꞇ批下ꞇ以未肅拜許遞前望以金履翼批下履翼以未肅拜許遞前望以朴聖泰批下尋因聖泰牌招啓辭敎以與右承旨許遞年限雖是格外陞資之後豈可以僉樞區處乎此二窠以曾經侍從陞資中可通承宣人今日政先爲擬入待下批牌招察任
정조 14년 · 강
有政吏曹判書吳載純兵曹判書李▣進
정조 14년 · 목
敎曰戶曹參議李敏輔以點檢進去今日啓下參判許遞今日政陞擬參判事分付該曹前承旨徐秉德以壬申九月注書此時適又陞資事甚稀貴禮曹參判許遞亦令今日政擬入竝待下批牌招察任又敎曰昨日陞資亞堂亞尹其中亦有職務相妨幷許遞今日政以老職人差代戶曹參議亦爲許遞與禮曹參議之代一體差出又敎曰今番老職已經實職人豈可以樞銜區處乎總管多老病行公亦皆稍久幷許遞今日政以老職擬入事分付○漢城府啓言朝官年七十以上士庶年八十以上各加一資而京中間三日抄啓事有命矣東部成册今始來到別單書入敎以今日政下批○以李性吾崔宇觀爲承旨姜垣安鼎大性吾宇觀安鼎大趙錫龍新通也宋載經爲右參贊李敏輔爲戶曹參判高益擎爲參議沈觀之爲兵曹參判權之彥爲參議奇彥鼎爲刑曹參判姜翰爲參議李復永爲工曹參判呂善亨爲右尹徐秉德爲禮曹參判姜垣爲參議金載翼爲報恩縣監蔡緯夏爲都總管李東泰金樂洙成穎具世勣申㬚爲副總管尹昌柱等十一人加設同知申光健等十人加設僉知金尙說等五十四人單付同知
정조 14년 · 강
遞承旨崔宇觀等以安鼎大安鼎大代之前望也
정조 14년 · 목
宇觀以在外許遞前望以趙錫龍批下錫龍尋遞敎曰係是年限且已肅拜右副承旨許遞與未差之代前望單子入之待下批牌招察任前望以安鼎大安鼎大批下鼎大在外命許遞
정조 14년 · 강
再政吏曹判書吳載純兵曹判書李▣進敎曰陞資中未經實職者尙夥然禮曹參議姜垣許遞以老職中擬入○以崔宇觀爲禮曹參議洪復浩爲江華經歷徐有鳳爲碧潼郡守李鎭成爲禮賓參奉金光岳爲戶曹參議蔡顯九爲雲山郡守黃㮋蔡廷夏爲都總管韓宗濟爲副總管
정조 14년 · 강
以崔夢嵒爲副總管元啓英爲禮曹參判李穦爲刑曹參判權世規爲參議前望也
정조 14년 · 목
以在外總管該曹亞三堂許遞故也
정조 14년 · 강
吏曹判書吳載純副總管洪文泳判尹洪檍疏辭新資竝賜例批
정조 14년 · 강
命茂山等邑還穀依道狀換捧
정조 14년 · 목
備局啓言咸鏡前監司李秉模狀啓有草記回啓之命矣取見其狀本則枚擧茂山前府使李晦植吉州前牧使柳心源牒呈以爲茂山還穀中木麥爲六千九百石而以其早霜有害於民今年則限千石捧上其餘五千餘石以耳麥代捧吉州還穀中麰麥合爲二萬二千餘石而今年多被黃災失稔可慮以本色責捧則決難準捧備局句管私賑牟七百石作田米二百八十石待秋捧上事請令廟堂稟處矣茂山之木麥不實而不無爲害之慮吉州之麥總甚多而反有難捧之弊木麥之換以耳麥旣云宜土皮年之作爲田米又是正穀有益於民無害於公竝依狀請施行之意請分付允之
정조 14년 · 강
平安監司沈頤之以各邑鎭賑案馳啓
정조 14년 · 목
狀啓以爲各邑鎭賑案穀簿今纔畢到朝家劃下賑穀爲二萬五千石前道臣鄭昌聖營耗穀折米爲四百三十一石十三斗三升邑驛鎭自備折米爲五千五百八十石十一斗七升富民願納折米爲六千三百八十四石三斗四升空名帖一千六百張價錢二萬一千五百兩內六千六百六十九兩三錢九分計其海路遠近量其鹽直高低分等上下在錢一萬四千八百三十兩六錢一分作穀折米爲四千三石七斗九升合折米四萬一千四百石六斗三升內自正月初巡至五月終巡十五巡飢口總爲八十萬八千五百一口分賑折米爲二萬四千九百七十三石五斗二升餘在折米爲一萬六千四百二十七石一斗一升口數穀總逐邑開錄謹修册子上送政院以備睿覽賑餘穀一萬六千四百二十七石一斗一升還爲會錄於元穀而都成册亦爲區別修送于備局昨年分等雖有尤甚之次之別民勢悶急殆無彼此優劣之異而碧潼等四邑特以私賑之故不敢以飢口上聞又不敢以公穀用下月三分饋一如賑式使此濱死之民賴以全活實無公賑私賑之別邑倅之損廩補賑饒民之自願納貲不可以私賑置而不論一體開錄于原啓未端守令三百石以下竝不敢擧論就其賑績之稍著者略具別單以待處分至若饒戶願納者則以折米五十石以上四十五人從石數竝爲條陳於別單中五十石以下如干石數竝自臣營或蠲減戶役或差出邑任以爲酬勞激勸之地而或有一人分納於兩邑者則合錄於各其名下願納人中進士李鎭成呂宅祖劉師珙幼學朴萬瞻吳命天朴泰初咸健五等或名在鄕貢之列或力修公車之業而自以爲專出義氣不敢望恩賞各邑之歲前救急雖無公穀添助其私備賙民無異原賑且於諸道便成已例故亦爲入錄於各其邑以備參考而此與原賑自備段落各異不敢擧論於別單中請竝令該廳考例稟處○別單義州府尹李頤祥昨年水患民情遑遑而極意捄恤竭誠撫摩自秋發倉賙活及春開賑拯濟屢萬斛移糶還戶有奠安之意萬餘口抄賑疲民得仰哺之所衣食不嫌菲薄廩俸專屬賑資不計賑式之如何惟以濟活爲心昨冬捄急今春添賑厥數米爲千餘石而特以添補公穀不滿三百石故雖不入於別單中其克殫誠力廣濟民命實爲一路之最而出自近列仰承德意克擧荒政另行拯捄卽其職分內事論賞一款宜不敢擧論熙川郡守李得臣未有經紀遽當大賑先行撫恤之政民心賴安多施蠲免之惠賑簿必躬檢而無漏濫之患穀物必簸揚而有精準之譽終始如一善了荒政賑穀雖無私備殊績不宜泯沒而出自宰列承藉隆眷殫誠效力以濟民飢乃是職分內事褒賞一款宜不敢擧論雲山郡守徐有鳳已自昨秋判歉之後專意鳩穀賙民之政極意撫恤已得疲民之歡心竭誠經紀不憚奔走之勸勞或捐俸而添助或備財而貿遷自歲前救急及至春後開賑不費公穀竝皆私備而穀數最多於諸邑碧潼郡守鄭學耕初以公賑之邑及到春後自願私賙一邑之屢千疲民列鎭之幾百飢口竝皆自備賙恤廣濟而飢口無冒濫之弊厚分而穀物有精實之譽誠力所到無一捐瘠凡係恤民之政飭邊之道以其營賑餘力多般措處其他分糶勸農之節俱得民譽者誠爲可嘉而補賑穀數爲六百十九石則不可以私賑邑置而不論○公賑專當邑秩雲山郡守徐有鳳小米六百四十五石八斗稷二百五十石二斗合折米七百二十八石十三斗鹽三十五石十一斗醬十四石十二斗藿四百九十四立順川郡守尹頤東小米六百九十六石十三斗鹽二十七石五斗醬二十五石六斗藿四千六百五十六立私賑專當邑秩碧潼郡守鄭學耕小米六百十九石十二斗鹽二十八石八斗醬十一石三斗藿七百三十三立郭山郡守申偗小米七十四石六斗正租三百五十石稷三百十五石合折米三百十九石六斗鹽十七石十三斗醬七石十一斗藿一千二百二十六立公賑邑自備秩龍川府使徐有龍小米四百石麥租二百石合折米五百石寧遠郡守南衡重小米一百十二石稷五百石耳麰二百五十石合折米三百二十八石十斗藿六百三十六立熙川前郡守鄭勖世小米二百五十石稷二百石合折米三百十六石十斗私賑邑自備秩平壤庶尹趙鎭明大米三十九石五斗小米七十五石六斗唐米八石十二斗稷六百九十七石一斗合折米三百五十四石二斗醬九十八石十一斗藿一千七百八十七立定州牧使李潤國小米九十八石十二斗正租三百四石稷三百石合折米三百二十石六斗鹽三十七石十斗醬五石十斗藿一千一百十八立公賑邑富民願納秩義州府成川進士李鎭成小米三百八十石六斗靑水萬戶金陽禧小米二百十四石三斗稷二百二十三石合折米二百八十八石八斗本州折衝金致德小米一百二石十二斗出身許珩麥租一百石折米五十石朔州府江西幼學吳命天小米一百九十八石二斗稷三百九十五石七斗又納稷四百七石三斗小米五十石於三登合折米五百十五石十一斗江西出身鄭習稷五百石春麰五百石合折米三百三十三石五斗龜城府安州幼學咸健五小米四百石本府折衝金鷲小米二十石稷五十石皮唐四十石合折米五十石寧邊府嘉山出身李亨馥小米五百五十九石二斗稷八百二十二石八斗合折米八百三十三石四斗安州折衝李宗憲小米一百二十八石錢文一千七百七十三兩歲前捄身急分給三登出朴春華小米六十石皮唐二百石稷一百石合折米一百六十石本府校生金仁玉小米七十三石五斗折衝吉衒小米七十一石十斗幼學李東泰小米五十九石五斗成川府進士李鎭成小米六百十九石九斗稷五百石又納小米三百八十石六斗於義州合折米一千一百六十六石十斗幼學李禎來小米四十石鹽五十石幼學金元甲小米六十石幼學李宗濂小米六十石慈山府嘉善高繼重稷五百石折米一百六十六石十斗折衝金應魯稷五百石折米一百六十六石十斗鐵山府折衝金光皓小米二十二十石麥租二十石稷六十石折米五十石熙川郡折衝李復彥小米一百八十七石五斗稷二百石合折米二百五十四石幼學崔天奎小米二百五十石平壤出身盧性璘小米一百九石五斗粟一百石稷二百石合折米二百二十六石陽德縣幼學朴泰初小米三百五十三石五斗唐米一百石合折米四百三十三石五斗折衝吳眞權小米五十石稷三百石合折米一百五十石折衝金鍊百小米三十石皮唐二百七十石合折米一百二十石殷山縣進士劉師珙小米二百石江東縣幼學朴泰謙小米五十石唐米四十石合折米八十二石私賑邑富民願納秩平壤府幼學金致行稷五百石折米一百六十六石十斗出身都國珍稷三百石折米一百石前崇靈殿參奉尹得履小米十五石稷一百三十石合折米五十八石五斗司果金龍祚小米五十五石安州牧幼學朴萬瞻小米五百石稷一百八十五石正租一百八十石合折米六百三十三石十斗幼學咸健五小米三十三石十斗又納小米四百石於龜城合小米四百三十三石十斗折衝李宗憲小米一百石稷一百石正租二百石又納小米一百二十八石於寧邊合折米三百四十一石五斗又納錢文一千七百七十三兩於寧邊折衝金慶彥大米六十一石出身金奎行小米六十石定州牧閑良朴有柱正租二百石折米八十石祥原郡進士呂宅租小米四百三十二石又納小米六十八石於順安合小米五百石价川郡出身李起玉小米一百六十六石十斗折衝康儀珍小米三十石稷二百七十石合折米一百二十石嘉善金聖魯小米八十三石五斗博川郡折衝林昌瑞小米九十四石十四斗甑山縣前巡將折衝吳景燁稷二百石折米六十六石十斗三登縣前同知張景良小米八十七石眞麥六十二石唐米二百五十一石合折米三百三十七石六斗江西幼學吳命天小米五十石稷四百七石三斗合折米一百八十五石十一斗泰川縣安州嘉善金慶龍小米五百石海州出身朴來源小米二百四十八石十四斗順安縣祥原進士呂宅租小米六十八石
정조 14년 · 강
召見賑恤堂上鄭昌順吏曹判書吳載純于重熙堂
정조 14년 · 목
昌順啓言觀此平安監司沈頤之畢賑狀啓則二十一邑一驛四十鎭撤賑後飢口穀數及守令之自備多寡賑績優劣富民願納餘穀區處等形止條列馳啓矣義州府尹李頤祥昨年水災民情繹騷擧懷流散而極意拯救捐廩割俸熙川郡守李得臣撫恤蠲免躬檢賑薄誠力所到善了荒政賑穀雖無私備殊績不宜泯後雲山郡守徐有鳳專意鳩穀竭誠經紀捐俸添助不費公穀而穀數最多於諸邑碧潼郡守鄭學耕一邑屢千疲泯列鎭幾百飢口自當賙賑抄飢無濫分穀皆精其他設庫蠲搖置校守堞等政俱得民譽上項四邑守令宜有褒賞順川郡守尹頤東郭山郡守申偗龍川府使徐有龍寧遠郡守南衡重熙川前郡守鄭勖世平壤府尹趙鎭明定州前牧使李潤國等七邑守令則初無賑績之論列只報自備之穀數當以穀物之多寡宜有分等之賞典竝令該曹考例稟處各邑願納人亦令該曹從多少分等稟處而其中米至千餘石錢近累千緡者或移納他官或分納兩邑而錢穀旣夥濟活甚衆者其所施賞似宜自別至若道啓中名在鄕貢力修儒業自稱所望不在恩賞者或以本道殿郞儒任中從願酬勞之意一體分付而賑餘穀物還錄原穀等事請竝依狀請施行允之載純曰因平安監司沈頤之畢賑狀啓別單有令該曹稟處之命矣義州府尹李頤祥似當施以璽書表裏之典熙川郡守李得臣似當施以表裏賜給之典雲山郡守徐有鳳似當施以準職除授之典碧潼郡守鄭學耕似當施以熟馬賜給之典願納人成川進士李鎭成似當施以實職調用之典嘉山出身李亨馥安州折衝李宗憲似合別般賞典安州幼學朴萬瞻祥原進士呂宅祖江西幼學吳命天安州嘉善金慶龍陽德幼學朴泰初安州幼學咸健五似當施以賞加之典三登前同知張景良江西出身鄭習熙川折衝李復彥幼學崔天奎平壤出身盧性璘海州出身朴來源三登出身朴春華平壤幼學金致衍慈山嘉善高繼重价川出身李起玉慈山折衝金應魯陽德折衝吳眞權金鍊百義州折衝金致德价川折衝康儀珍平壤出身都國珍殷山進士劉師珙靑水萬戶金陽禧似當施以帖加成給之典成川幼學李禎來寧遠校生金仁玉折衝吉衒成川幼學李宗濂金仁甲定州閑良朴有柱价川嘉善金聖魯博川折衝林昌瑞甑山折衝吳景燁安州折衝金慶彥出身金圭行平壤前參奉尹得履司果金龍祚寧邊幼學李東泰鐵山幼學金光皓龜城折衝金鷲義州出身許珩自本道參量施賞似好順川郡守尹頤東等別無賑績請置之敎曰義州府尹李頤祥昨年懷襄本府爲最而自秋賙捄盡捐俸廩其誠意也廉聲也實所罕聞況萊府江邑之約已奉法知之熟矣此等人雖或疏於事務獎廉之政不容以此或忽首褒者陞資係法典特爲加資熙川郡守李得臣其才何憂不做今見狀辭可謂不負特畀待秋事行且召矣先施熟馬一匹賜給之典雲山郡守徐有鳳愛民之誠聞甚可嘉道內守令陞敍調用碧潼郡守鄭學耕以渠地處特職分內事然其活民至於此多今日政內職陞遷靑水萬戶金陽禧五衛將今政除授至於補賑人等俄於海西畢賑狀啓亦有措語判下者兩西之告飢與營賑卽御極後初有之事今於捐財補賑之數雖略干石數宜有別般施賞以爲勸後之方而本道雖曰土饒補賑數爻之如是夥然南中之所未見苟非誠意所到豈能辦此乎成川進士李鎭成折米千有百包以今春踊直去萬金不遠依法典實職調用今日政擬入祥原進士呂宅祖殷山進士劉師珙安州幼學朴萬瞻江西幼學吳命天陽德幼學朴泰初安州幼學咸健五觀於道狀以名在鄕貢力修功令不願恩賞云其心雖可嘉其勞不可泯皆令起送待其上來殿郞五衛將間從願調用嘉山出身李亨馥折米八百石如許補賑前所未見道內邊將今日政作窠擬入安州折衝李宗憲年前捐出三千金救活一州今番補賑米過三百包錢近二千金極爲可尙加資五衛將今日政作窠擬入安州嘉善金慶龍加資依年前湖南例同知作窠擬入三登前同知張景良江西出身鄭習加資單付同僉樞熙川折衝李復彥幼學崔天奎平壤出身盧性璘海州出身朴來源加資巡將啓下三登出身李春華等十人加資成川幼學李禎來等十二人賞加平壤前參奉尹得履等六人則五十石帖加自是已例況折米乎幷帖加成給其中尹得履曾經朝官以賞加施行皆令今日政下批官敎與有旨騎撥下送除職人卽爲起送其餘亦卽分給官敎事下諭○昌順以守禦使啓言南漢殿宇庫舍在在頹圮至於譙樓之稿席苫蓋暗門之傷破不掩其外莫重處所亦多頹傷者此不可不一新修補雖以城堞言之蜂巖子城卽是要害處而壬寅修城時事力不及因舊不修故頹垣敗堞又經今夏潦雨想多崩頹此等事役皆是不可不及時始役工費旣浩事力難辦若以兩西間年添餉條作錢儲置中限一年條移用於殿宇庫舍蜂巖修城之役雖不別爲料理請得似可得當今年則秋序將屆姑不可經始待明春當爲擧行請日後次對下詢大臣處之敎曰令廟堂草記稟處又啓言臣於南城取見不虞備所在醬甕則最久者一沈之後多不添鹽一甕所儲或味又陳久殆無醎意不滿一甁全無儲置不虞之意又聞惠卽之言則萬里倉備荒醬甕亦多見縮最久之無醎味者無異於南漢臣意則毋論南漢與萬里倉所在醬甕之不可用者使之發賣添價改沈此後限其年數定數發賣依數還沈則似合於備不虞救荒歲之資矣從之
정조 14년 · 강
義州前府尹李頤祥以盛京咨文馳啓
정조 14년 · 목
狀啓以爲今二十二日辰時量黔同島把守軍進告內中江越邊大國人四名持盛京將軍咨文及鳳凰城將馳通出來云故卽令譯學趙學東迎入宴廳後咨文取來拆見則以爲准禮部咨該國貢使就近由九關台務于七月初十日以前徑赴熱河而竝無馹站恐其遲悞已飛飭義州旗民地方官預備壯車健馬應付趲行事還爲監封上送政院而馳通則不過循例依前留置大國人言內箚飭貢使公文則中路逢着使行傳授以來云綠由馳啓今月二十二日封啓○咨鎭守盛京等處將軍衙門爲飛行咨催事左禮司案呈於本年六月二十日准禮部咨開爲咨催事主客司案呈本年安南南掌緬甸等國恭祝萬壽貢使俱於七月初十日以前趕到熱河筵宴所有朝鮮國貢使前徑飛咨盛京將軍轉飭該國貢使務於七月初十日以前趕赴熱河入宴在案今恭査上次四十五年皇上七旬萬壽諸國遣來使臣於八月初旬始到熱河筵宴本年熱河筵宴各國使臣定期七月初十日到齊恐朝鮮使臣此時甫經起程若不催趲速行屆期倘不能到殊於體制有關相應再行飛咨盛京將軍轉飭該貢使務須星夜趲行刻期於七月初十日前徑赴熱河與各國貢使一體入宴切勿遲悞竝將該使臣等現至何處如何令其妥速前赴熱河不悞筵宴先行咨報本部可也須至咨者等因前來査此案于本年六月十八日接准貴部來咨業徑本衙門隨於是日限日行五百里飛咨朝鮮國王竝該國貢使及咨報貴部在案其該國貢使徑由沿途預派官兵照料催趲行程如該貢使就近由九關台赴熱河一路竝無馹站恐其遲悞已飛飭義州旗民地方官預備壯車健馬應赴趲行仍飛飭邊外朝陽赤峰建昌等縣一體照料備辦遄行竝咨行盛京禮兵二部奉天府府尹應備事宜一體預備等因具奏亦在案玆于本月二十日巳刻復准咨催前來査該國貢使現今竝未到境除於是日限日行五百里飛咨朝鮮國王竝飭行該國貢使務須遵照部文星夜趲行外俟該貢使于何日到境之處再行飛咨報部理合先行咨報禮部竝飭催鳳凰城遼陽城守尉査界協領外其咨報禮部飛咨朝鮮國王竝飭行貢使鳳凰城封筒各一角咨送盛京兵部希卽交馹由日行五百里遞送其飭貢使公文務於途次遇見投交仍咨行盛京禮部竝移付右兵司査照可也須至咨者右咨朝鮮國王○敎曰賀使行程事有此來咨依昨日例直令知製敎撰出回咨發送而昨今回咨當送盛京者以稱謝之意別撰一本移咨北京禮部政合事面以此分付
정조 14년 · 목
漢城府啓言朝官年七十以上士庶年八十以上各部成册今纔來到故別單書入而其中西溪君熠綾恩君具允明知事具允鈺尹東暹判敦寧李命植旣已資窮別單中不爲書入敎曰令政院政官牌招開政下批仍命在外亞三堂許遞今日政差出○敎曰篤老之人宜有體諒總管及兵曹堂上年老人竝許遞亦令今日政差出又敎曰今日政新除授總管待下批牌招入直○以朴基正爲修撰呂善亨爲禮曹參判崔▣爲兵曹參判洪周萬爲刑曹參判李性吾爲禮曹參議安鼎大爲兵曹參議韓鼎運爲刑曹參議成穎爲右尹沈觀之奇彥鼎李敏輔兪彥鉉洪周萬徐秉德鄭東後李祖承李鼎運爲副總管李徵大等十五人加設同知黃延祚等五人加設僉知○敎曰加設同僉樞在外人待其上來肅拜後使之次次差代老難自力登途者待報來後差代事日前有下敎而更思昨今極熱如此此時登程不無撼頓之慮在外人竝許遞同樞之三代追榮僉樞之夫人敎旨令各該道問于本家報于該曹隨卽下批事分付政官待開門牌招開政○敎曰未肅拜在外總管許遞令該曹口傳差出
정조 14년 · 강
以李穦朴孝參朱重純趙鼎耇爲副總管口傳也
정조 14년 · 강
禮曹以慶科吉日推擇啓
정조 14년 · 목
該曹啓言慶科增廣別試諸科吉日進士鄕漢城試初試八月初八日生員鄕漢城試初試同月初十日雜科初試同月十六日文武科初試同月二十日進士覆試同月二十八日生員覆試九月初一日雜科覆試同月初六日生進放榜同月十一日卯時文武科會試同月十六日文武科殿試同月二十日文武科放榜同月二十六日卯時雜科放榜同月二十九日卯時推擇
정조 14년 · 강
咸鏡前監司李秉模以三甲等五邑分賑形止馳啓
정조 14년 · 목
狀啓以爲三甲等五邑今月初巡分賑狀今纔齊到飢口穀數開坐于後三水吉州明川城津等邑鎭春牟今旣登場初巡分賑後仍爲畢賑甲山府飢口一千六百四十六折米四十一石七斗三升三水府飢口四百四十六折米十石八斗四升○粥耳米八斗一升零太八斗一升零鹽四升零吉州牧飢口一千八百五十折米四十四石十三斗四升○救急鹽一石三斗五升藿七同二十注之明川府飢口一千五百二十折米三十六石二斗八升○救急折米十一石十三斗三升鹽一石十三斗醬一石五斗四升城津鎭飢口二百二十四折米五石九斗一升○粥田米四斗一升○救急鹽七斗五升零藿一同三注之已上飢口五千六百八十六折米一百三十九石十一斗救急折米十一石十三斗三升鹽三石一斗五升醬一石十二斗九升零藿八同二十三注之粥田米四斗一升耳米八斗一升零太八斗一升零鹽四升零
정조 14년 · 강
中批李彥熙爲都總管金相肅單付僉知
정조 14년 · 목
兵曹以李彥熙副擬知事敎曰每念鶴城之家別加恩數尊其年月前召見其孫以秩卑之故欲待當窠收用使之退待矣今番老職李彥熙意謂以嘉善陞嘉義今見政望入於知事望始知爲資憲此人何拘中批總管除授牌招察任○敎曰年前亦有下敎其無故之時知識之自有涇渭常所稔聞況今壽職遍及草野匹庶眞所謂疲癃皆起則銓曹獨不擧論者不但不均豈無向隅之歎前郡守金相肅僉知單付使之當日謝恩
정조 14년 · 목
漢城府啓言朝官年七十以上士庶人年八十以上自各部修成册今才報來而內侍府成册亦爲來到故一體別單書入敎以今日政下批○以李聖師爲知事申應顯爲副總管李仁秀爲南兵使○兵曹以李懋首擬宣傳官李晉秀首擬都總經歷竝批下敎曰宣傳官李懋改差以可堪承傳人今日政擬入今番都政出六窠窄云且以兼帶首久勤移報云都總經歷李晉秀改差亦令今日政差代○敎曰老職實職之連日開政差出出於尊年之意而名器亦不可不念亞堂佐貳雖不强令人人皆爲而如愼基慶自來聞族且是文臣則幷與同樞而後於人總管亞尹一不檢擬銓曹事未可知也今日政先擬同樞仍令亞尹總管中擬入至於蔭嘉善徐命瑞卽衛從司舊僚又以桂坊行公且異於他家人旣經同知亦足爲履歷亦令今日政總管擬入○敎曰宿衛詞訟宜有體諒兵曹及刑曹漢城府堂上中老病及在外人許遞今日政差出○以洪文泳爲兵曹參判黃㮋爲刑曹參判愼基慶爲右尹李義駿爲禮曹佐郞李應爀徐命瑞爲副總管○兵曹以李殷福首擬宣傳官批下○總戎廳啓言周年內勿許遷轉旣載大典通編李殷福所帶管城將請仍任敎曰初不啓請輕先移擬兵曹事萬萬駭然依法典仍任○白大成等十四人加設同知任璛等六人加設僉知仍命同知前望入之以李漢明等七人批下僉知前望入之以李顯模等八人批下尋命在外人許遞又命同知前望入之以李奭等十九人批下僉知前望入之以李昌燮等十三人批下
정조 14년 · 강
以朴宗甲爲刑曹參議前望也
정조 14년 · 강
特授畵師張始興實同知
정조 14년 · 목
敎曰今番壽職嘉善張始興以盡師國役效勞最多特付實同知謝恩渠家追榮使之今日政成給
정조 14년 · 강
以金箕性金漢耆爲都總管安兼濟李義直閔百奮爲副總管前望也
정조 14년 · 목
敎曰總管中在外人與時帶閣職詞訟人及老病人許遞前望單子入之待下批牌招察任前望以李寬朴祥馨吳著金玄奭金宅洙金宗洙金楗批下尋命在外總管許遞前望以箕性等批下
정조 14년 · 강
命判府事兪彥鎬俸祿更爲輸送
정조 14년 · 목
戶曹啓言判府事兪彥鎬以爲冒肅樞銜秪爲伸分而惶隕益切不敢冒受常祿云祿牌不爲出給敎以令倉官更爲輸送
정조 14년 · 강
命南漢添餉條作錢移用於本城之役
정조 14년 · 목
備邊司啓言卽見守禦使鄭昌順所啓以爲南漢殿宇庫舍頹圮蜂巖子城崩頹不可不及時始役若以兩西間年添餉條作錢儲置中限一年添餉條移用則似可得當待明春擧行爲辭而有令廟堂稟處之命矣南漢軍餉米漸次減縮間年添餉之需有難移用而本城事勢亦多可悶該廳旣無辦出之路添餉條之請得移用亦多已例作錢中一年條請許施允之
정조 14년 · 강
進賀兼謝恩使黃仁點等以禮部咨文馳啓
정조 14년 · 목
狀啓以爲臣等一行今二十二日午時量渡江入來之由纔已馳啓行到六十里地溫井坪鳳城甲軍三名飛馹過去問其出來之由則出示禮部咨文一度鳳城將馳通一度盛京將軍飭行公文一度而公文則臣等處所知委故卽爲拆見則節該盛京將軍爲飛行嚴催事安南南掌緬甸等國恭祝萬壽貢使俱於七月初十日以前趕到熱河筵宴朝鮮國貢使務於七月初十日以前趕赴熱河恭査上次四十五年皇上七旬萬壽該國使臣於八月初間始到熱河恐使臣此時甫徑起程若不催行屆期殊於體制有關務須星夜趕行於初十日以前徑赴熱河與各國貢使一體入宴徑由沿途預派官兵照料催程如由九關台赴熱河一路竝無驛站已飛飭義州旗民地方官預備壯車健馬應付趕行仍飛飭朝陽亦峯建昌等縣一體備辦該國貢使務須遵照部文星夜趕行原公文則出送于義州府以爲謄書馳啓之地催促辭意與前公文無異惟所經地方辦備車馬等語比前頗詳出來甲軍等皆是遼東人似知熱河程途故詳問遠近則以爲熱河距瀋陽一千餘里若以快馬輕車自瀋陽七八日兼程則足可到云目今日子距初十日尙餘一望入栅以後連爲催進則庶無未及之慮一行方在溫井坪秣馬而日勢已晩方物未及齊到故姑爲等待綠由馳啓今月二十二日封啓○咨鎭守盛京等處將軍衙門爲飛行知會事左禮司案呈于本年六月二十一日准禮部咨開爲咨行事本年安南南掌緬甸等國恭祝萬壽貢使俱於七月初十日以前趕到熱河筵宴所有朝鮮國貢使業經行文盛京將軍轉飭該貢使於七月初十日前徑赴熱河與各國貢使一體入宴在案今本部於本月十四日接行在禮部來扎內開奉和王中堂諭朝鮮遣使恭祝萬壽一事奉上諭該國使臣若於七月初十日邊能到熱河卽令其前來如不能到聽其自便亦不必催欽此欽遵恭錄到部相應移咨盛京將軍酌量該使臣等於七月初十日以前能到熱河仍令前往恭與筵宴竝將該國貢使於何日起程何時可以到京之處先行咨報本部可也等因前來相應飛行知會朝鮮國王遵照可也須至咨者右咨朝鮮國王
정조 14년 · 강
備局以北路內奴婢改案時口錢除減事回啓
정조 14년 · 목
備邊司啓言頃因戶曹判書鄭民始所啓內奴婢宣頭案改案時口錢除減事有問于本道狀聞後稟處之命矣卽見咸鏡前監司李秉模狀啓則以爲改案時每口五錢未免過濫以案付壯奴婢二萬餘口每口只捧三錢一錢則劃給該邑以爲草案往來之費二錢則納于營門以爲正案容入之需至於寺奴婢及官校院奴婢案六年一次自都會官修整所費不甚浩繁仍舊置之竝令廟堂稟處爲請矣草案所入不甚夥然往來所費不至浩繁若以每口二錢五分爲定則所捧殆近六千金就此中各邑草案往來之費參量劃給以其改數作爲案册修整之費亦當有裕依此定式寺奴婢案雜費數旣不多別無釐革之端仍奮事請一體分付允之
정조 14년 · 강
召見稟事閣臣徐鼎修于重熙堂
정조 14년 · 목
鼎修以奉常提調啓言太廟秋享在近而此時宰牲誠爲掣礙臣意則典祀官先詣奉常寺監宰後照永奉來朔望請亦依此爲之從之
정조 14년 · 강
咸鏡前監司李秉模以北關諸邑分賑形止馳啓
정조 14년 · 목
狀啓以爲甲山中巡及穩源興三邑初巡分賑後仍爲畢賑賑案齊到故飢口穀數開坐于後甲山府飢口一千六百四十六折米四十一石七斗三升穩城府飢口三百三十二折米八石十斗一升○巡間救急折米四石六斗四升藿一同十六注之四立慶源府飢口三百一折米六石十一斗九升○還賑民救急折米三十石九斗五升零鹽三石二斗八升零醬三斗零藿三同三十注之六立慶興府飢口九百九十七折米二十五石十三斗二升○救急鹽二石六斗醬一石六斗已上飢口三千二百七十六折米八十二石十二斗五升救急折米三十五石九升零醬一石九斗零鹽五石八斗八升零藿四同四十七注之
정조 14년 · 강
考下抄啓文臣去五月朔課試試卷試官吳載純李晩秀
정조 14년 · 목
以擬唐群臣賀君子深思小人勤儉有堯之風爲箋題副司果宋祥濂三上居首
정조 14년 · 강
遞兩司呈告諸臺以尹尙東爲大司憲李頤祥爲大司諫成種仁爲執義趙錫穆爲司諫洪鳳周權恢爲持平李太亨爲獻納李龜雲曹喜有爲正言前望也
정조 14년 · 강
遞承旨趙衍德以李祖承徐瀅修爲承旨前望也
정조 14년 · 강
咸鏡前監司李秉模以南北關賑案馳啓
정조 14년 · 강
召見吏曹判書吳載純兵曹判書李▣判尹洪檍賑恤堂上鄭昌順于誠正閣
정조 14년 · 목
昌順啓言觀此咸鏡前監司李秉模畢賑狀啓則南北關守令自備穀數富民願納餘穀區處形止條列馳啓矣就其賑績之優異穀物之多寡考據前例敢此仰達端川府使洪允復自備穀數旣過二千餘石初雖過加操切末乃頓變前規跡其終始可謂警悟云宜有表異之賞而已於月前陞品加資方爲邊地不可疊賞吉州前牧使柳心源明川府使鄭宇朋過千石自備近萬口分饋宜施褒賞之典富寧府使李汝節自備雖不及兩邑隣境之民無間一視合施賞典鏡城判官趙雲紀北靑府使柳知養自備雖少濟活甚多道啓論列亦極鋪張上項兩邑守令旣有待畢賑論賞之敎今不敢仰達其餘守令穀旣不多政無優異請竝置之從之又啓言各邑願納富民皮穀不滿三百石別無可賞自二百石至百石以上請令該曹考例施賞百石以下令道臣或差任或除役分等施賞浞之敎曰昨年本道穀價踊翔雜穀一包無異折米一石依昨年例二百石以上加資百石以上賞加五十石帖加係是法典亦依昨年例施行昌順曰賑餘穀數似有違錯此則當加關問而還錄請依狀請施行從之載純啓言端川府使洪允復似當施以褒賞之典而前因善賑特敎陞資請置之敎曰均是賑事事件稍異然才已越品陞遷加資一款不必更論治績與富寧少遜亦足爲伯仲施以璽書表裏之典載純曰明川府使鄭宇朋道臣置之首褒當施加資之典富寧府使李汝節當施表裏賜給之典吉州前牧使柳心源當施兒馬賜給之典安邊府使魚錫定等治績旣無優異自備亦不夥多請幷置之從之敎曰其中李汝節自備之外治績如是嘉尙然陞遷屬耳施以璽書表裏之典載純曰北靑府使柳知養論其聲績實爲優異而旣有待畢賑論賞之命臣不敢仰請鏡城判官趙雲紀政績特異不可以自備數少置而不論宜有褒賞之典從之敎曰柳知養誠實做治事事可感前下別諭褒嘉備至旣有待畢賑別般論賞之命特爲加資趙雲紀以本邑難治之俗値昨年荐歉之時催科而民不擾輸粟而民不怨隣境之裕食實賴此人外補已數年亦宜召還今日政準職除授德源倅趙▣之治規牢實曾已聞之今此自備只以九石報來甘爲諸倅之尾此近來守令所未見者恥爲沽衒之事其心亦可取特爲陞敍以勵諸道他倅括富民之財虛張自備之陋習▣啓言城津僉使李翼純捐廩賙賑大施撫摩請右職調用從之敎曰高嶺僉使姜膺煥自備亦與城津髣髴人品治績俱合嘉獎一體陞敍▣曰柔遠僉使朴天柱自備二百十一石阿山萬戶柳維自備二百九石云請施以熟馬賜給之典黃拓坡權管吳敬良自備一百九十九石乾原權管康就日自備一百六十四石西北前僉使趙齊崚自備一百三十七石梨洞萬戶朴道曾自備一百十石云請施以兒馬賜給之典其餘邊將自備俱未滿五十石請幷置之敎曰殘鎭僉萬戶之二百石可準雄邑之二千石權管吳敬良康就日自備近二百包尤可嘉也幷賞加▣曰前府使兪碩柱以評事軍官謹潔操心遍察村社賑口無冤流民安集誠甚嘉尙似當施以加資之典而係干恩賞敢此仰達從之敎曰評事之代行繡衣之事監市與監賑職名雖殊勞勩則均宜有示嘉之擧特爲準職除授以昨年爲北民憧憧之心賑事就完有此論賞之擧從今北關一路宵旰之念庶幾少紓敎旨及帖文皆令今日內令政院下送使卽傳給以原擧條亦卽成出有旨後錄下送事該房知悉昌順以惠堂啓言湖南郞廳金宗範今已箇滿不得供仕目今湖南稅穀次第到泊此時該卽引入他卽兼察亦涉苟簡限稅穀畢捧請姑爲仍任從之▣以司䆃提調啓言本寺以供上衙門郞廳輪回陪進而主薄柳得恭才已赴燕擧行苟簡宜有變通敢此仰達敎以閒司相換載純啓言光陵參奉許默本道成册中誤以有頉懸錄來到至於出代之境追後聞之事實不然臣之不察之失不勝惶恐而許默之無故落仕大違格例原望筒請勿施從之敎以卿則從重推考安命遠準仕參奉中作窠單付載純曰日昨加資單子中前縣監李鼎模以年未滿之人混同啓下臣有不察之失原單子付標以入從之
정조 14년 · 강
命都政以七月初四日爲之
정조 14년 · 목
漢城府啓言朝官年七十士庶年八十以上自各部報來別單書入敎以今日政下批○禮曹啓言永禧殿焚香受香在於今二十九日而參奉未差令方入直受香無人參奉有闕代請令該曹口傳差出允之敎以各陵受香亦在此日宜無異同準仕應遷人一體作窠依此擧行○敎曰玉堂有闕之代以各司正中移擬其代鏡城判官趙雲紀以準職內移○以崔顯重爲副校理沈興永爲副修撰趙雲紀爲宗簿正鄭澤孚爲鏡城判官北靑府使柳知養加通政明川府使鄭宇朋加嘉善洪明浩爲副總管前府使兪碩柱加折衝李運燾等八人加設同知洪絲浩等十四人加設僉知尹衡等十七人單付同知劉宗翼等八十六人單付僉知仍命同知前望入之張弼漢等五人批下僉知前望入之黃大逸等八人批下○敎曰光陵參奉安命遠望筒勿施許默使之謝恩行吏曹判書吳載純爲先從重推考安命遠他窠口傳單付
정조 14년 · 강
以李祖範爲永禧殿參奉宋益鼎爲泰陵參奉延就徵爲昭寧園守奉官安命遠爲崇陵參奉幷口傳也
정조 14년 · 강
命全州在囚罪人金必鑑減律酌放
정조 14년 · 목
因全羅監司尹蓍東以必鑑結案馳啓敎曰詞案旣不分明且當曠蕩之霈澤特爲減律酌放事回諭原啓本還下送
정조 14년 · 목
漢城府啓言朝官年七十士庶年八十以上自各部報來別單書入敎以加資皆令今日口傳下批加設與單付亦今口傳擧行○以宋希濂等三人加設同知柳鼎周加設僉知
정조 14년 · 강
命諸道朝官老職人隨其資級直除同僉樞及知事
정조 14년 · 목
因吏曹諸道老人加資下批單子敎曰外邑老職之亦待報來如是下批出於不欲遲滯之意皆是朝官當爲擬望同僉樞者亦何待開政嘉義嘉善則竝同知除授通政則僉知除授其中崇祿資憲亦爲若干人云坐地亦可合幷知事除授加資敎旨及除授官敎依筵敎自政院成送有旨又敎曰見此下批知金季良之至今生存微事汰職尙不復屬令藥院卽爲還屬○金季良等四人單付知事崔尙厚等十四人單付同知宋楷等一百三人單付僉知
정조 14년 · 강
御春塘臺行壯勇營秋等試射
정조 14년 · 목
別單哨官前虞候金鼎瑞柳葉箭邊四中加資壯勇衛閑良趙元範鐵箭一矢一百六十四步二矢一百六十五步三矢一百六十步直赴會試出身浪處浩柳葉箭邊二中小布三中騎蒭代柳葉箭邊三中鞭蒭代小布四中比較柳葉箭邊二中加資浪世熙柳葉箭邊一中小布五中騎蒭代柳葉箭邊一中鞭蒭代小布五中比較柳葉箭一中付上護軍折衝柳孝達柳葉箭邊一中小布五中騎蒭代柳葉箭邊一中鞭蒭代小布五中付司果出身孫世隆柳葉箭邊一中小布三中騎蒭代柳葉箭邊三中鞭蒭代小布四中直赴張平柳葉箭邊一中小布四中騎蒭代柳葉箭邊二中鞭蒭代小布四中折衝朴潤蕃柳葉箭邊一中小布四中騎蒭代柳葉箭邊一中鞭蒭代小布五中各熟馬帖一隻出身韓德載柳葉箭邊二中片箭貫一中小布四中鞭蒭代小布三中折衝宋光洙柳葉箭邊二中小布三中鞭蒭代小布四中比較柳葉箭貫一中邊一中閑良趙元範小布三中騎蒭代柳葉箭邊一中鞭蒭代小布五中比較柳葉箭貫一中各半熟馬帖一隻出身金景雲柳葉箭邊一中小布四中騎蒭代柳葉箭邊一中鞭蒭代小布三中比較柳葉箭邊一中陸致謙小布四中騎蒭代柳葉箭邊一中鞭蒭代小布四中比較柳葉箭邊一中金亨璘小布三中騎蒭代柳葉箭邊二中鞭蒭代小布四中比較柳葉箭邊一中各兒馬帖一隻敎曰哨官加資人之作散宜有軫念前因提調擧條亦有申飭而此後以哨官加資者士夫之內外將邊地中庶之五衛將巡將卽爲收用事更爲申飭
정조 14년 · 강
召見戶曹判書鄭民始于重熙堂命廣州府尹鄭大容拿處
정조 14년 · 목
民始以戶曹判書啓言向者站船沙工輩呈狀本曺以爲再運次上去之路到廣州地各船帆竹自本府謂以借用於役所擧皆奪取不得上去云故關飭該府使卽出給矣追聞不但不卽出給其中六七箇截斷以用將不得更作帆竹云站船與漕船無異則當初奪取已極不可從以截斷尤爲駭然藉曰役所之所爲使之取用與不能檢飭俱是地方官之失請廣州府尹鄭大容令該府拿問處之從之敎以此亦民隱聞甚駭然今日內差代交代後拿問又啓言江陵月精寺史庫番僧二十名料米公穀交給會減事前前判書在任時筵稟行會矣卽接該縣監所報則番僧二十名每名每日料米一升四合以皮穀支計磨鍊通計一年則正租爲一百六十八石而他無拮據之道就備局句管租中限二千一百石除出其中三百二十六石則爲今明年料米支放之資其餘一千七百六十四石依原州補蔘還例名之以史庫番僧料米還作爲元還盡分取耗俾爲嗣後繼給之道云矣料米旣已磨鍊則穀物不可不區劃勢當依所報施行而第一日一升四合料未免太過以每名每日一升爲定則通計一年正租爲一百二十石其樣穀耗條中二百四十石先爲劃出以爲今明年支放之資而嗣後所需則備局句管與常賑穀中限一千二百五十石除出盡分取耗以爲繼用之地而其剩餘則亦作閏朔所下爲好以此定式施行節目卽爲修整上送之意請分付從之又啓言年前以差備內擧行之事毋論巨細中官掖隸之口傳分付者勿爲奉行以啓字爲準事因下敎擧行矣近來此法亦漸廢弛本曹與各司以口傳分付擧行者居多此後一依年前下敎擧行而至若時急之事微細之物亦難每每煩請啓字自今內入物種以啓字擧行者及不得不以口傳擧行者依啓草紙地衣例每於朔末單子都錄啓下則似無虛實相蒙之弊矣敎以御極以後度支錢穀尙無啓字判付取用之事此則固無論雖以微細雜物言之年前定式申嚴除非啓標則皆用政院聽傳敎今聞有口傳擧行之弊極爲怪駭定式以後中官掖隸口傳分付斯速抄出書入以爲相考處分之地至於司謁口傳云云似因雜物之細瑣不合啓標則或令該房分付或令曹吏往言於判堂登筵時更稟者觀於昨日先抄出者果然卽爲分秩抄出書入又啓言內局每年所捧江蔘三斤以御藥所需上納則事當另加擇封而京司不爲申飭該府只爲充數蔘品劣下殊甚未安在前內局蔘政不甚苟簡原無需用江蔘之事故仍因置之矣今則毋論羅蔘關東蔘太半是家蔘反不如江蔘之猶是山採至有別貿之擧則有不可如前例捧自今年爲始江界所封內局蔘必以合用於御藥者一一擇封事出擧條申飭如是知委之後又復如前例封則該府使從重論勘之意請分付從之
정조 14년 · 강
命完伯採察高應觀眞贓有無狀聞仍命靈光前郡守李恒演拿處
정조 14년 · 목
吏曹啓言頃以高應觀事本曹草記批旨內問於該道俾免䵝䵢事命下矣自臣曹發關知委於該道使之別關該郡各別詳道矣卽接全羅監司尹蓍東回移則以爲靈光前郡守李恒演所報內高應觀大小文書一一換驗應觀之兄弟及堂侄親査親知竝爲捉來發問目取招而數十家一村俱是同堂至親査問證援終沒摸捉而應觀密通渠家之私書中有曰本道行査時以實告之曰只有無故時往來知面而已則必無大段生事又曰捧招之際麥洞金也謀害之說幸勿出口卽此數語可見相親之眞贓所謂高應宗應律應烈應宇萬緯辛義行柳復和等率皆蠢愚徒事發明而其中高應鵬一人頗似狡譎其所納供全倣應觀之指揮吞吐漫漶終不直告麥洞金文在謀害之說旣發査供事當推捉取招而時方在京不得取招高應祿定配事前前郡守金方行在任時應祿爲座首而陳良面崔河達以其父受杖於座首致斃樣擊錚自營門行査後濫杖脫空而以豪强品官沮敗分鎭討食漕倉罪定配於郭山郡應觀之抵其父私書兩張堅封上使云矣所報捧供諸人皆是應觀之兄若弟及從侄親査則以兄證弟以侄證叔乃是行不得之政而親査切隣之招亦無憑據取信之路惟其私書之中有本道行査時以實告之曰只有無故時往來知面之語又有曾與麥洞金哥有所不惬因以構捏云云之語以此觀之則與偉賊相親之狀不信可知以實告之之實字亦其眞情之綻露者也所謂麥洞卽長城地金哥名文在云而時方上京不得推捉査問自本曹移文刑曹以爲換捕取招高應祿戊申年爲本郡座首時以沮敗分鎭討食漕倉罪定配於郭山郡的實云今以所報中各人等口招觀之則應觀之與偉賊親密之跡終不明白直告雖極痛駭而其私書旣曰以實告之曰無故時往來知面而已則必無大段生事又曰麥洞金也之說幸勿出口雖以而已二字觀之可知其隱情之不但在於無故時往來知面以幸勿出口四字觀之可知其金文在之明爲參證應觀之親密偉賊明若觀火而詳覈之道尤在於金文在之一問所謂麥洞金文在依該道回移請自臣曹移文該曹卽爲捉來以爲嚴覈取招之地敎以一門長幼連姻親知之一倂捉問劇罪重案之所未有之例況文書之換探云云尤何等駭悖乎本事姑無論該邑之擧行與報辭也萬萬未瑩大關後弊當該守令所當別般重繩而以乃家之人十分參酌爲先令該府拿問處之雖以本曹言之以換書中而已二字作爲定報之證左不料判堂看文之深刻乃爾除非明捉之則以此二字更加盤問貽笑遐方不少更令道伯採察眞贓有無指一論理狀聞俾無䵝䵢之歎換致文書囚禁各人竝卽出給後放送而金文在之造言旣發囚供則捉送頭面斯速指一決處事亦爲分付
정조 14년 · 강
命時囚罪人魚用謙照律
정조 14년 · 목
該府啓言時囚罪人魚用謙賣鄕捧賂一款令道臣詳査狀聞之意行會本道矣觀此査啓則以爲黃腸封進時差出監官五人捧錢三百八十兩而二百十六兩零取用於黃腸各樣雜費其餘一百六十三兩零防給民役旣載成册而監官差出與雜費防給俱以諸鄕稟報後許施樣作爲文跡者實有可疑之端諸鄕稟報在於今正月用下册子成於昨年十二月則前座首盧熙謙招內監官五人差出捧錢之後爲慮人言使諸鄕追後稟報之說可見其實底語則該倅之周遮彌縫昭不可掩嬖妓得惠之祖與父叔不過邑底軍校而全一家陞鄕至於十一人之多其中特差座首別監者爲六人此外鄕人中座首別監風憲之捧錢差出者爲八人校生中捧錢陞鄕者爲二人而各人處所捧錢合爲三百九十兩內九十兩付之鄕校三十兩付之鄕廳一百兩自官收捧四十兩衙容捧食一百三十兩得惠捧食諸招明白魚用謙所供中黃腸監官五人依鄕廳望報分等差任以示酬勞之意以此事狀有所論及營門報辭中云而今二月該縣令依營關以黃腸申飭事所報狀辭中尾及黃腸封進時雜費錢値此歉歲收捧民間極其悶然矣當該監官等適以稍饒之人自願出財擔當雜費故事甚可嘉自官有所褒賞之擧云而至於賣鄕等語初無論及者故只以到付二字循例題送矣不料其所謂褒賞終歸賣鄕而非但此監官五人而已前後所犯極其狼藉云矣觀其供辭參以道査魚用謙罪狀可謂不一其端論其所爲萬萬無狀糶糴法意至重而全捧空殼乘轎飭禁截嚴而恣意冒犯究厥諸般罪狀俱極痛惡請以此照律允之
정조 14년 · 강
咸鏡監司李秉模以穩城等三邑五月初巡分賑形止馳啓
정조 14년 · 목
狀啓以爲穩源興三邑五月初巡分賑狀今纔齊到而飢口比去月終巡加爲五口飢口穀數開坐于後○穩城府飢口三百三十四折米八石十斗九升○巡間救急折米四石六斗六升藿一同十六注之零慶源府飢口三百十折米六石十四斗六升○巡間救急折米八十九石十三斗八升鹽六斗一升零醬一石四升零慶興府飢口九百九十六折米二十五石十二斗七升○巡間救急鹽二石三斗醬一石六斗已上飢口一千六百四十折米四十一石八斗二升還賑民巡間救急折米九十四石五斗四升鹽二石九斗一升零醬二石六斗四升零藿一同十六注之零
정조 14년 · 강
藥院請診不許都提調洪樂性求對又不許
정조 14년 · 목
藥院啓請診候敎曰慈殿氣候近得益勝問候勿爲措辭慈宮氣候一樣卿等不必入侍矣○政院以樂性有稟達事請對啓敎以日熱如此卿之殿陛登降爲難早爲退去
정조 14년 · 강
飭北伯擬薦斯速擧行
정조 14년 · 목
敎曰觀於狀辭可知畢賑之在近北伯之差代如是遲滯事體甚如何左相以時住城外不爲擬薦則在城內之大臣往復書入有何不可此意招致備郞分付使之往傳
정조 14년 · 강
以李文源爲咸鏡監司尹行任爲廣州府尹備薦也
정조 14년 · 목
以洪義榮爲承旨李錫夏爲掌令崔景岳爲正言李晴爲副校理李尙度爲修撰朴宗岳爲禮曹判書沈豊之爲知經筵洪良浩爲藝文提學韓光會爲判義禁
정조 14년 · 강
遞承旨洪義榮以李勉兢代之前望也
정조 14년 · 강
政院以北伯査啓問于御史徐榮輔以啓
정조 14년 · 목
政院啓言繡衣處問啓事命下矣問于御史徐榮輔則以爲臣今行務欲藏蹤則聞見多不周矣又不出道則證左固未得矣第言之者衆則不得不取信旣以爲然則不得不條列臣行到咸興採訪物議則萬口一辭皆言尹厚三之罪惡而道其名者皆曰厚三言其爲晉錫者時亦有之臣疑其有二名而從其多故曰厚三也至於其字汝三之訛而爲厚三臣實未審嶺貿穀私載之說殆乎無人不言此臣所以信而不疑也槪晉錫積失人心有口皆怨語及晉錫莫不切齒此臣所謂千罪萬惡也昨年咸興槪狀之失實咸民不怨本倅而怨此人曰雖食其肉何以謝一邑之民乎臣書啓論咸判中任用土校之奸猾者指此事也此臣所謂咸民欲食其肉也本事委折不過如此今此道啓中價直最廉無所犯手私載者又是別人云者與臣所聞一切相反而道啓則躬査而據其取招也臣啓則耳剽而未曾執證也臣何敢膠守前聞以爲必然乎臣奉使無狀自歸妄言之科慚悚之極恭俟誅罰云矣
정조 14년 · 강
命守門將黃處中巡將差定
정조 14년 · 목
因都總府中日試射單子敎曰禁軍百人應射未入格至於六十九人之多殆過三分之二近來射技之抛置可知不能申飭之別將從重推考守門將則九人應射八人入格其中黃處中才以中日善射特敎出六今又三中四分極爲可尙旣懲禁旅宜勸門將以巡將差定之意令兵判知悉
정조 14년 · 강
命咸興永興內奴身貢停退條特幷蕩減
정조 14년 · 목
戶曹啓言內需司啓目判付內本道民勢瘡痍未蘇雖於秋成之後停退與當年條幷督於一時力何暇及況癘疫熾盛之餘物故口數亦云夥然則侵及白骨尤所切矜停退條特幷蕩減兩邑留庫錢還充之方報于戶曹指一草記稟處以爲行會該道之地朝家之視北關奴婢無異京居之司屬凡有疾痛必欲拯濟有此拔例處分而其病死者若不卽爲代頉則當年條之白懲又可慮亦以此意一體枚報戶曹申飭該道俾無一毫貽弊於顑頷之類雖以兩本宮別差言之徵稅納貢之際諸般流來侵徵之誅求各別嚴禁萬一循襲則自本道隨現狀聞事分付之意報于戶曹事命下矣北道錢穀中本曹所管只有州倉入上奴婢身貢穀物此則添付元還有難劃出而道內各邑大同用餘錢輸置監營者及交濟穀作錢留置監營者合爲數萬兩就此中咸興內奴身貢蕩減代錢一千三百四十三兩零永興內奴身貢蕩減代錢七百七兩零劃給充補病故之類卽以總餘奴婢詳査代頉兩本宮別差誅求之弊另加察飭隨現論罪事請一體知委於該道道臣允之
정조 14년 · 강
重推兵判李▣推禁將金持默
정조 14년 · 목
因禁衛營從事官望筒敎曰兩營從事官旣以實職中差擬定式則李元植爲訓正之前請遞以實職人中差擬猶或成說今於元植移拜實職之後忽以遷轉代擬入他人何也禁將之儱侗姑勿論筵稟定式之兵判無一言尤可駭禁將推考兵判爲先從重推考捧納承旨遞差此望筒自在勿施之中以休紙還給
정조 14년 · 강
遞廣州府尹尹行任以洪聖淵代之備薦也
정조 14년 · 목
行任陳疏略曰南城新命顧臣情理別有異於人者先祖忠貞公臣集以督戰御史論斥和議仍爲受命於彼中藉曰瘞碧之冤不在此地當時徽墨之行實由是城雖於百年事往之復父老行旅莫不指點咨嗟曰此尹忠貞被拲之處也往往有旁皇掩泣而不忍過者今使臣佩符擁蓋揚揚冒赴則臣雖貪榮忘恥不足言其古譙遺堞依奮是昔年山河則獨不有愧於彼父老行旅之指點咨嗟者乎伏乞亟命改差批以疏辭令廟堂草記稟處○備局啓言新廣尹疏辭禮律與已例皆無可據而第伏念三學士南城樹立旣是載籍未有又當窮宙不泯至今過南城者無不指點隕涕則爲其子孫者官臨其地宜有所怵惕傷痛者矣特允所辭恐不害爲樹風聲敦倫理之政而事係無例不敢擅斷伏候聖裁命依議施行
정조 14년 · 강
別諭左議政蔡濟恭
정조 14년 · 목
敎曰命召之捧留爲兩日而無敦迫之擧者隨到隨授反欠誠實又欲差待愼度之快勝可以自力於登筵也予有一語問於卿者處義之不可放倒而分義有未暇顧云云可謂未之深量備盡敬禮而卿不回心諸般曉譬而卿不勉膺惟事征邁無意於造朝殆似抗與衡較而挈者不審卿認以爲竟能賭勝而視我夢夢聽我藐藐乃如是乎予雖寡昧用捨之權柄在予一人若不致一大官於朝端苟屈前執强移初見其可曰禮樂征伐自朝廷出乎卿之出與不出付卿財擇到此卿又以何辭附對卿須思之予言不再仍命此別諭及命召坐直承旨齎傳于左議政仍與入城○政院啓言卽者議政府錄事來言左議政蔡濟恭以爲所下傳敎有非臣子一刻承聞者他不暇顧進伏金吾門外乞伏嚴誅云仍納命召何以爲之乎敎曰不須多誥都在別諭及俄者史官之口傳傳諭卿其諒之事使偕來承旨卽爲傳諭仍傳命召又啓言議政府錄事來言左議政蔡濟恭以爲朝者所被口傳之諭雖萬殞無以贖臣之罪惟金木是俟云仍納命召何以爲之乎敎曰日熱如此造朝登筵恐致添損卿卽安心還第以俟間造朝仍行次對之意附奏於史官則俄下諸般下敎當勿令載之記注以安卿心遣史官卽爲傳諭仍傳命召○假注書李垿書啓以爲臣敬奉聖諭往傳于左議政蔡濟恭所住處仍傳命召則以爲臣於泥首待勘之中史官臨宣聖諭而以臣去就指示開導委曲丁寧至有諸般下敎當勿令載之記注之敎淸血交逬益不知死所至若知申所報口傳下敎驚惶震剝神魂遁喪到此地頭臣安敢不卽還私次數日調病一進文石仰請前後罪戾之勘以邦憲云矣敎曰大臣旣還第俄下口傳傳諭依批旨勿令載之記注大臣旣以數日間造朝附對偕來承旨退去
정조 14년 · 강
遞承旨趙宗鉉趙衍德
정조 14년 · 목
宗鉉呈病已至累日衍德奉命故也
정조 14년 · 강
特補承旨李勉兢ꟙ城僉使
정조 14년 · 목
勉兢違召政院捧入罷職傳旨敎曰名登黃樟之白簡者無非光華至於此承宣尤異於洪秉聖之䵝昧人之構勒世所共知且與被論之職名自別則特除之下焉敢違牌兔城僉使除授使之當日辭朝盡心民事釐正還弊隣近邊將虐民不法之類隨聞見更叩實事有無眞箇不堪任之類還朝後論奏無論本鎭他邑鎭有關於民弊亦許狀聞此意知悉下送承旨前望單子入之待下批牌招○敎曰承旨牌不進傳旨遲滯當該中官白喜章令內侍府逐送本鄕
정조 14년 · 강
以徐邁修李祖承曺允大白師謹爲承旨前望也
정조 14년 · 강
飭諭平安監司沈頤之兵使李得濟江界府使閔義爀